section_heading: Politički zatvorenici
paragraph_text: Kazne za verbalni delikt su u komunističkoj Jugoslaviji izricane uz izrazitu strogost. Najmlađi politički zatvorenik je bio Marc Petritz koji je imao tek 18 godina kada je baš za Božić 1986. lišen slobode i 1987. osuđen na višegodišnju zatvorsku kaznu. Tako je 1981. godine disident i član vodstva Matice hrvatske Marko Veselica osuđen na 11 godina zatvora (kazna je kasnije smanjena na 7 godina) zbog kritičkih opservacija o jugoslavenskoj vlasti iznijetih u intervjuu njemačkom »Der Spiegelu«.<ref> Vlado Gotovac, također djelatnik Matice Hrvatske je 1972. zbog kritičkog govora o komunističkoj vladavini osuđen na četiri godine zatvora; potom je 1977. zbog intervjua Švedskoj televiziji ponovno osuđen na dvije godine zatvora.<ref> U Bosni i Hercegovini se temeljem te zakonske odredbe strogo progonilo čak i pjevanje »Lijepa naša domovino«, himne susjedne Socijalističke Republike Hrvatske.